钦定古今图书集成/明伦汇编/官常典/第517卷 > 李师雄
## 钦定古今图书集成/明伦汇编/官常典/第517卷 > 李师雄

按《金史》本传，“师雄，字伯威，雁门人也。有材力，喜谈兵，
慕古之英雄，故名师雄。宋宣和中，以骑射登科，累官
大名清平尉。王师至大名，师雄与府僚出降，摄本路
兵马都监。齐国建，以为大总管府先锋都统制，知淄
州。齐废，为汴京马军都虞候，历知宁海军、曹州刺史皇统二年，为武胜军节度使。正隆末，为河州防御使。”
宋将吴璘军攻秦、陇，会师雄以事就逮临洮，宋兵至
城下，州人乘城拒守，谋欲出降，师雄止之。宋将权仪
鞭马方上浮桥，师雄射之，坠于桥下，遂擒权仪。宋师
退后，从元帅左监军徒单合喜以兵攻河州有功。未
几，以疾归汴，卒。